ምንጪ ስእሊ, YouTube መግለጺ ስእሊ, ኒፕሰይ ሃስል ዋላኳ መረዳእታታት እንተዘይሃለዉ፡ ቅትለት ኒፕሰይ ብመንግስቲ፥ መድሓኒት ዘፍርዩ ትካላት ውይ ድማ ዓለምና ብምስጢር ተቖጻጺሮምዋ ዝበሃሉ ጉጅለ ኢሉሚናቲ፡ ዝተፈጸመ ክኸውን ከም ዝኽእል ኣብ ዝተፈላለዩ ማሕበራዊ ሚድያታት እናተዘረበ እዩ። ደገፍቱ ብዛዕባ እቲ ቐማሚ ባህላዊ መድሓኒት ዶክተር ሰቢ፡ ሰነዳዊ ፊልሚ ይሰርሕ ስለዝነበረ እዩ ተቐቲሉ ይብሉ። እዚ ዝገልጽ ሓሳባት ብዙሓት ቪድዮ ኣብ ዩቲዩብ እናጸዓኑ፡ እቶም ቪድዮታት ማሕበረሰባዊ ስርዓታት ክሳብ ዘይጠሓሱን ናይ ጽልኣትን ምግላልን ትሕዝቶ ክሳብ ዘይሃለዎምን፡ ሓሳቦም ምግላጾም ጸገም ከምዘይብሉ ዩቲዩብ ገሊጹ። ኣብ ገጽ ትዊተር ብተመሳሳሊ ንዶክተር ሰቢን ብተደጋጋሚ ናብ ሆንዱራስ እናኸደት እትረኽቦ ዝነበረት ድምጻዊት ሊዛ ሎፒስን እናተጠቐሱ እዮም። ሊዛ ሌፍት ኣይ ሎፔዝ ዝተባህለት ጓል ኣንስተይቲ፡ ኣብ 2002 ናብ ሆንዱራስ ብምኻድ ንዶክተር ሰቢን ምስ ረኸበቶ እያ ኣብታ ሃገር ብሓደጋ መኪና ዝሞተት። ብተወሳኺ እቲ ራፐር ''ሓያላት ጸላእቲ ክህልዉኻ ትዕድልቲ እዩ'' ክብል ቅድሚ ምሟቱ ዝለጠፎ ጽሑፍ፡ ነቲ ጥርጣረታት ኣጋዲዱዎ እዩ። ዶክተር ሰብሪን ኒፕሰይ ሃስልን እንታይ የራኽቦም?
